Arturo Alcoceba

Arturo Alcoceba Isusi (Sodupe, Gueñes, 1952ko abenduaren 4a – Sestao, 2025eko uztailaren 4a) euskal politikari eta aktibista politiko jeltzale, abertzale eta euskaltzalea izan zen.

 Bizitza 

Gueñes (Bizkaia) udaleko Sodupe herrian jaio zen 1952ko abenduaren 4an, euskal familia abertzale batean. Arturo Alcoceba eta Isabel Isusiren semea, anaia batekin eta bi ahizparekin.

Aitona Cipriano Isusi zuen, Gerra Zibilean Eusko Gudarostean borrokatu zen euskal milizianoa. Familia euskal abertzalea zenez eta Cipriano Euskadiren eta Errepublikaren alde borrokatu zenez, Gerra Zibilean nazionalek bera eta bere familia osoa etxetik bota zituzten (emaztea haurdun egonik), Castaños auzoko (Galdames) familia-baserria konfiskatu zieten eta diru guztia ere kendu zieten (billete guztiak erre zizkieten) eta Gueñesera joan ziren bizitzera. 1938an Cipriano Isusi espetxeratu zuten El Duesoko Espetxe Kolonian, El Puerto de Santa Mariako Espetxe Zentralean, non Juan de Ajuriaguerrarekin, bere lankide eta lagunarekin, eta baita Jesús María de Leizaolarekin ere.

Alcocebaren aita euskalduna zenez eta beti euskal errepublikaren alde egiten zuenez askotan atxilotu zuen Guardia Zibilak. Frankismoan zehar Guardia Zibilak bortizki jotzen zituen euskaldunak, gazteleraz egin zezaten, eta haien gurasoak asko jo zituen Guradia Zibilak.

Txikia zenean Euskara, gramatika eta euskal literatura ikasgaia ikastea debekatuta zegoen, eta Alcocebak hura ikasten zuen lagunekin Sodupeko elizako sakristian. Ikasle bakoitza sarrera batetik sartzen zen, batzuk aurreko atetik, beste batzuk atzeko atetik, eta abar, Guardia Zibilak haien atzetik ez joateko eta ez atxilotzeko, ezkutuan ikasi behar zuten euskara. Haien irakaslea Mungiakoa zen.
 Familia 

Bere arreba Paquita Alcoceba da, euskal politikaria eta aktibista, Gure Esku Dago elkarteko ordezkaria eta bere koinatua Luis Laiseka, euskal politikaria.

 Politikagintza eta atxilotzea 

Alcoceba gaztetik egon zen politikagintzan Euskal Herriaren alde egiten. Eusko Alderdi Jeltzalearen EGIn sartu zen. Gaztetik egon zen afiliatuta Eusko Alderdi Jeltzalera eta "Sodupe'ko uri batzarrean" egon zen sartuta (jelkide). Politikan zegoela, batzarrak, pintadak eta abar egin zituen, horiek debekatuta zeudenean. Askotan atxilotu zuen Guardia Zibilak eta askotan egon zen kartzelan.

Hirurogeiko hamarkadan, EAJn militatzen hasi zen, Egiko erakunde klandestinotik: ikurrinak jarri, pintadak egin, propaganda banatu, legez kanpoko elkarretaratzeak, legez kanpoko bilerak, Aberri Egunaean ekitaldiak, etab. EAJren engranaje klandestinoaren parte zen, Bizkaiko herririk aktiboenetako batean (Gueñes).

Behin, frankismoan, lagun batzuekin batera, Gorbeiara joan eta mendi-puntan ikurrin handia jarri zuten "Gora Euskadi askatuta" eta "Gora euskal errepublika" oihukatuz. Guardia Zibilak hori ikusita haien atzetik joan eta atxilotu eta jo zituzten.

Bere jardun politikoa zela, batzar, ekintza eta pintada politikoengatik atxilotua izan zen Santos Gauna Larriñaga (Larri), José Miguel (Txemi) de la Fuente Zubiaga, Rodolfo Sampelayo Menchaca eta Francisco Javier Calzada Eubarekin batera. 1975eko martxoaren 7an atxilotu zuen Guardia Zibilak, Bilboko Guardia Zibilaren La Salveko kuartelera eraman zituzten eta bertan torturatua izan zen, ospitalera eraman behar izan zuten hori zela eta.

Beraien abokatua Xabier Arzalluz izan zen, politikari gipuzkoarra eta EAJko alderdiburua izandakoa, kartzelara joan zen haien billa eta horien defentsa eraman zuen eta haien fidantza oraindu zuen Arzalluzek eta EAJk. Urtebete eta erdi geroago, errege berriak tronua hartzean (Juan Karlos I.a), indultoa eman zitzaien, 3 urte baino gutxiagoko delitu politiko eta iritzi delituei eman zitzaiena.

 Sodupeko Batzokia eta "Jator Enea" 

Gaztetik egon zen afiliatuta EAJn, 1977an Sodupeko Batzokia eratu zuten Alcocebak eta beste lagun batzuek, frankismoa behin amaituta Batzokiak eratzea legezkoa izaten hasi zenean (bazkide eratzaile dira, egun). Güeñeseko EAJko Buru Batzarreko kide izan zen eta herriko EAJko burua ere, udal hauteskunde-zerrendetan noiz edo noiz joan zelarik. EAJko alde subiranista defendatu eta independentziaren aldekoa momentu orotan.

1980an berak eta beste lagun batzuek emendakin batzuk aurkeztu zituzten Batzokian, bai alderdiari bai Batzokiari zegokienez, eta liskar handia sortu zen. Xabier Arzalluz, EAJko alderdiburu jada, horien abokatu eta lagun zena, Sodupeko Batzokiraino joan zen eta eztabaida egun batzuen ondoren Batzokitik bota zituen Arzalluzek.

Urte horretan bertan, 1980an, Alcocebak eta kanporatutakoek Jator Enea Kultur Kirol Alkartea sortu zuten Güeñesen (elkarte horretarako taberna bat erosiz), Batzokian proposatutakoa aurrera eramateko helburuarekin (kultura-ekitaldiak, euskal dantzak etab.), bai eta eztabaida politikoa sustatzeko beste toki bat ekukitzeko.

1986an Eusko Alkartasuna alderdia sorkuntzak garrantzi handia izan zuen Güeñesen, "Jator Enea" tabernan batzarretan EAren barruan sartzea edo ez eztabaidatu zelako eta horrek ere EA nazionalari eta Carlos Garaikoetxeari ere eragin zion. Alcoceba eta bere lagunak EAJn geratu edo Eusko Alkartasunera edo Herri Batasunera joan ziren, baina ez ziren inonik inora ere banatu eta "Jator Enea" mantendu zuten euskal kultura eta politikagintzarako espazio moduan.

 Deia 

Deia euskal egunkariaren sorreran parte hartu zuen 1977an eta bertan egin du lan betidanik, Kepa Intxaurbe eta Iñaki Gonzálezekin batera (gaur egun Deiako zuzendaria dena). Bertan egonda Andoni Ortuzarrekin ere lan egin zuen, bere kide eta lagun dena.

1986an Eusko Alkartasuna sortu zenean EAk bultzatutako Gaur Express egunkarian (1988-1989) sartzea eskatu zion egunkariko zuzendaritzak, baina berak ezetz esan eta Deia euskal egunkarian geratu zen.

Nagusiagoa zenean Sestaora (Bizkaia) joan zen bizitzera. Asti-Leku Ikastolaren sorreran egon zen eta bazkide sortzaileetako bat izan zen, ezkerraldea euskalduntzeko helburuarekin, Ruper Ormaza lankide eta lagun du, Asti-Leku Ikastolaren lehenengo zuzendaria izandakoa. Ikastolen Elkartean murgilduta ere egon zen ikastolen proiektua sustatzeko eta euskalduntze prozesuari Euskal Herri osoan bultzada emateko.

Xabier Arzalluz eta Juan José Ibarretxeren jarraitzaile sutsua zen. EAJko alde subiranista defendatu eta independentziaren alde egon zen uneoro, eta EAJrekin kritiko izateagatik (subiranista izan behar zuela uneoro defendatuz) EAJtik kanporatua izan zen. Alcoceba, era berean, Ibarretxe Planaren defendatzaile sutsua izan zen, Euskal Herriaren independentzia lortzeko.
 Erreferentziak 

 Ikus, gainera 
 Sodupe
 Ikastolak eta Ikastolen Elkartea
 Euskaldunon Egunkaria
 Lurralde Historikoen Legea
 Eusko Alkartasuna
 Ibarretxe Plana

Kategoria:Gueñestarrak
Kategoria:Bizkaiko kazetariak
Kategoria:Bizkaiko politikariak
Kategoria:Jelkideak
Kategoria:Gueñesko zinegotziak